ร้านแหนมเนือง ที่เปิดมานานมาก และมีสาขาในหลายๆ ที่+ มีขายเป็นกล่องๆ ตามที่ต่างๆ

คราวนี้มาอุดร เลยแวะมากินร้านนี้

ร้านมีที่นั่งเยอะมาก นั่งสบาย เมนูมีให้เลือกไม่เยอะมากนัก

สั่งแหนมเนืองชุดกลาง มีเนื้อมาให้หลายชิ้น มะเฟือง กล้วยดิบ แตงกวา ผักชนิดอื่นๆ แป้งแช่น้ำมาแล้ว ทำให้แป้งเหนียว ติดกันไปหน่อย ดึงยาก มีเส้นขนมจีนมาด้วย
ชอบร้านนี้ตรงที่ให้น้ำจิ้มมาคนละถ้วยเลย น้ำจิ้มอร่อย

แหนมเนือง อร่อยมาก ชอบสุดๆ เนื้อแน่น เค็มกำลังดี กินกับผักต่างๆ และน้ำจิ้ม เข้ากันมากๆ

กุ้งพันอ้อย เนื้อกุ้งปรุงมาอร่อยมาก

แหนมซี่โครง เฉยๆ ไปนิด

แหนมหมูสับ ถ้าเปรี้ยวกว่านี้นิด จะดีมาก

ไส้กรอกอีสาน อร่อย

พันหอม บั่นแบ๋ว หมูยอ อร่อยเลย

กิน 5 คน (เบียร์ลีโอ 4 ขวด) ราคา รวม 1195 บาท ถือว่าไม่แพงเลย

ร้านนี้มีขายของที่ระลึก ของฝากด้วย มาที่เดียว ได้ครบ


